Jul 17,2015
దశలవారీగా విస్తరిస్తాం: ట్రూజెట్‌
        చెన్నై: చౌక ధరల విమానయాన సంస్థ ట్రూజెట్‌ త్వరలోనే తమ సేవలను మరింతగా విస్తరించాలని యోచిస్తోంది. ఇందు కోసం కొత్తగా రెండు విమానా లను తమ సంస్థలో చేర్చుకోనుంది. వచ్చే జనవరి నాటికి మరో రెండు ఏటీఆర్‌లను ట్రూజెట్‌లో చేర్చుకోనున్నట్లు సంస్థ ఎండీ వంకాయల ఉమేష్‌ తెలిపారు. ప్రస్తుతానికి ద్వితీయ శ్రేణి నగరాలపైనే దృష్టి పెడుతున్నప్పటికీ రానున్న రోజుల్లో పెద్ద విమానాల ద్వారా మెట్రో నగరాలకు సేవలను విస్తరించనున్నట్లు తెలిపారు. ఉత్తరాది నగరాలైన ముంబయి, అహ్మదాబాద్‌, గోవా నగరాలకు సేవలు విస్తరించేందుకు గాను సంస్థ త్వరలో లైసెన్సునకు దరఖాస్తు చేసుకోనున్నట్లు వెల్లడించారు. దక్షిణాదిలో ట్రూజెట్‌ సంస్థ చెన్నైతో పాటు విజయవాడ, విశాఖపట్నం, తిరుపతి, రాజమండ్రి, కడప, హుబ్లీ, కొయంబొత్తూరు, సేలం నగరాలను ఎంపిక చేసుకుంది. రానున్న అయిదేళ్లలో రూ.500 కోట్ల పెట్టుబడుల పెట్టనున్నట్లు ఆయన తెలిపారు.
మీ స్నేహితులకు రికమెండ్ చెయ్యండి